पाएं अपने शहर की ताज़ा ख़बरें और फ्री ई-पेपरडाउनलोड करें
ग्राम देहदला स्थित तालाब में डूबने से बिहार निवासी रेलवे लाइन का काम करने वाले व्यक्ति की मौत हो गई। जानकारी के अनुसार जोबट क्षेत्र में छोटा उदयपुर-इंदौर रेलवे लाइन का कार्य चल रहा है। जहां कार्यरत एक मजदूर की तालाब में डूबने से मौत हो गई। रेलवे ठेकेदार के सुपरवाइजर अमरेश मोहर ने बताया कि मृतक गुरुवार शाम को कैम्प में नहीं लौटा और उसका फोन भी बंद आ रहा था। इस पर साथी मजदूरों ने उसकी तलाश शुरू की।
इस दौरान देहदला तालाब के किनारे मजदूर के मोबाइल फोन के हेडफोन व चप्पल मिले। जिसकी सूचना जोबट पुलिस को दी गई। इसके बाद मजदूरों के सहयोग से मृतक प्रताप सिंह रामनाथ पासवान (36) नि. मोतिहारी बिहार के शव को तालाब से निकाला। शव परीक्षण के बाद शव को बिहार ले जाया गया। पुलिस ने मर्ग कायम कर मामला जांच में लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn